apa itu pegangan sementara (leasehold)?
lazimnya, jangka masa pajakan paling lama yang dibenarkan ialah untuk selama 99 tahun, tetapi sesetengah pembangunan baru di pasaran telah memperoleh tempoh melebihi 100 tahun. bagaimanapun, kes-kes seperti ini amat jarang berlaku. manakala, jangka masa pajakan diberikan yang paling pendek hanya selama 30 tahun. pemilik tidak akan diberi sebarang pampasan sebaik saja pajakan tersebut tamat. sejumlah premium perlu dibayar bagi melanjutkan pajakan tersebut, di mana pemilik perlu memohon di pejabat tanah yang berkenaan. melanjutkan tempoh pajakan juga memerlukan bayaran premium bergantung kepada jenis hartanah - kediaman, komersial, pertanian atau jenis hartanah lain. lokasi juga memainkan peranan dalam menentukan harga pelanjutan pajakan. selain itu, pemilik hanya boleh melanjutkan pajakan kepada tempoh maksima iaitu 99 tahun. contohnya, jika mereka tinggal 20 tahun dalam tempoh pajakan, mereka hanya dibenarkan melanjutkan tempoh tersebut selama 79 tahun.
hakmilik induk biasanya merujuk kepada hakmilik utama sebidang tanah yang lebih besar. ia biasanya dimiliki oleh pemaju hartanah, kerana mereka merupakan pemegang sah tanah tersebut. hakmilik induk diberikan kepada pihak pemaju setelah mereka mendapat kebenaran untuk memajukan sebidang tanah. selagi pemaju memegang hakmilik induk, mereka berkuasa mengawal keseluruhan hal-hal jualbeli tanah tersebut. setelah selesai memajukan tanah tersebut, pihak pemaju seterusnya boleh membahagi hakmilik induk tersebut kepada hakmilik blok, individu ataupun strata - bergantung kepada jenis pembangunan yang dibina. apabila pembangunan tersebut selesai dibina, pihak pemaju; aka pemegang hakmilik induk; akan memohon untuk memindahkan hak milik setiap unit hartanah kepada pemilik-pemilik sah. setiap unit akan mempunyai hak pemilik tanah tersendiri yang berdaftar kepada pemiliknya. jangka masa yang dibenarkan bagi pihak pemaju untuk memindah unit-unit kepada pemilik masing-masing adalah dalam tempoh 6 bulan dari tarikh pembangunan tersebut memperoleh surat perakuan kelayakan (certificate of fitness, atau cf secara ringkas).